
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 14,125 στρεμμάτων στη θέση 
«Σκόρπιός - Λουτρά» της Κοινότητας Μάκρης του Νομού Έβρου 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου Δήμου Χαλανδρίου 


(Ν. Αττικής) . 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Πειραιάς 
(Ν. Αττικής) .. . 3 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου στα Ο.Τ. 536 
- 537 του Δήμου Αιγάλεω (Ν. Αττικής). 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ'. 1258 (1) 

Κήρυξη αναδασωτέας έκτασης 14,125 στρεμμάτων στη θέση «Σκόρ¬ 
πιός - Λουτρά» της Κοινότητας Μάκρης του Νομού Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 


2. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της Χώρας» και συγκεκριμένα: 

α) του άρθρου 41 παρ, 1 

β) του άρθρου 38 παρ. 1, 2β και 3α 

γ) του άρθρου 117 παρ. 3 του Συντάγματος. 

3. Τις διαταγές του Υπουργείου Γεωργίας: 
α) 160417/1180/8.7.80, 

β) 182447/3049/24.9.80 
γ) 10582/539/13.2.76 
δ) 215696/1451/9.5.77 και 
ε) 154689/24.5.82 

4. Την 1873/6.5.91 πρόταση του Δασαρχείου Αλεξανδρουπόλεως 
και την σύμφωνο γνώμη της Δ/νσεως Δασών Έβρου περί κηρύξεως 
αναδασωτέας της αναφερόμενης στο θέμα έκτασης. 

5. Την γνωμοδότηση του Νομαρχιακού Συμβουλίου Δασών, αποφα¬ 
σίζουμε: 

Κηρύσσουμε αναδασωτέα με σκοπό την φυσική ή τεχνητή αναδά¬ 
σωση και δι’ αυτής την προστασία και εξωραϊσμό του περιβάλλοντος 
χώρου (παραλιακού) έκταση των δέκα τεσσάρων χιλιάδων εκατόν εί¬ 
κοσι πέντε (14.125) τ.μ. που βρίσκεται στη θέση Σκόρπιός - Λουτρά 
της Κοινότητας Μάκρης (Μεσημβρία) και προσδιορίζεται από τα στοι¬ 
χεία ΑΒΓ ΔΕΖΗΘ1ΚΛΜΑ όπως φαίνονται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής και έχει 
όρια: 

Ανατολικά: Με αγροτεμάχια 
Δυτικά: Με αγροτεμάχια 
Βόρεια: Με αγροτεμάχια 
Νότια: Με αγροτεμάχια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, Μάιος 1991 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου Δήμου Χαλανδρίου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου αυντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154), 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 9282/1990 πράξη συναίνεσης ενώπιον του Συμβολαιογρά¬ 
φου Χαλανδρίου Αλεξάνδρου Καζάζη των Κωνσταντίνου Παπαϊωάννου 
και Σοφίας Νισκοπούλου, αποκλειστικών κυρίων του παρακάτω περι- 
γραφομένου ακινήτου. 

7. Την 206/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 80480/21.11.1990 απόφαση του Υπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το από 14.12.1979 Π.Δ/γμα (Δ' 7/80) ακινήτου (βαρυνομέ- 


νου) που βρίσκεται εντός του ρυμοτομικού σχεδίου Δήμου Χαλανδρίου 
(Ν. Αττικής) και ειδικότερα έναντι των 53 και 288 οικοδομικών τετρα¬ 
γώνων, του οποίου την αποκλειστική κυριότητα έχουν οι παραπάνω συ- 
ναινούντες στη μεταφορά του συντελεστή δόμησης Κωνσταντίνος Πα- 
παϊωάννου και Σοφία Νισκοπούλου, όπως το βαρυνόμενο ακίνητο φαί¬ 
νεται με μαύρη διαγράμμιση στο σχετικό πρωτότυπο διάγραμμα σε κλί¬ 
μακα 1: 200 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 52845/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν Διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου: 783,60 τ.μ. 

β) Ποσοστό κάλυψης: 40% 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,0276 (για τα πρώτα 400 τ.μ.: 1,1, από 400 
τ,μ. μέχρι 600 τ.μ.: 1 και για άνω'των 600 τ.μ.: 0,9). 

δ) Μεταφερόμενες επιφάνειες που αντιστοιχούν σ’ αυτό: 783,60 τ.μ. 
X 1,0276 = 805,24 τ.μ. (783,60 X 0,40) = 313,44 τ.μ. από ισόγειο 
και (805,24 - 313,44) = 491,8 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Κωνσταντίνου Παπαϊωάννου και Σοφίας Νισκοπούλου για 
εμβαδόν 805,24 τ.μ. (313,44 τ.μ. από ισόγειο και 491,8 τ.μ. από 
ορόφους). 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 3 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Πειραιά (Ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
οινωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμϊσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154), 
όπως τροποποιήθηκε με το υπ’ αριθ. 367/1987 Π.Δ/γμα (Α 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57). 

5. Τις διατάξεις της παρ. 1 (εδ. ιδ) του Ν. 1558/1985 «Κυβέρνηση 
και Κυβερνητικά Όργανα» (Α' 137). 

6. Την 24072/7.12.1990 πράξη συναίνεσης του Επαμεινώνδα Κα- 
ραγιώργου αποκλειστικού κυρίου του παρακάτω περιγραφομένου ακι¬ 
νήτου, ενώπιον του Συμβολαιογράφου Πειραιά Παναγιώτη Νικ. Γκέ- 
γκιου. 

7. Την 391/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την κατόπιν αυτοψίας της υπομηχανικού Νικολέττας Χριστοφίλου 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου που βρίσκεται επί της οδού 
θεάτρου 83 του ρυμοτομικού σχεδίου Πειραιά. 

9. Την 25366/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου Δήμου Πει¬ 
ραιά (Ν. Αττικής) και ειδικότερα επί της οδού Θεάτρου αριθ. 83, έχει 


χαρακτηρισθεί ως διατηρητέο με την 21745/1214/16.3.87 απόφαση 
του Υπουργού Περιβάλλοντος, Χωροταξίας και Δημοσίων Έργων (Δ' 
420) όπως τροποποιήθηκε με την 83616/6138/11.12.89 απόφαση 
του Υπουργού Περιβάλλοντος, Χωροταξίας και Δημοσίων Έργων (Δ' 
747) και του οποίου την αποκλειστική κυριότητα έχει ο παραπάνω συ- 
ναινών στη μεταφορά του συντελεστή δόμησης, όπως το βαρυνόμενο 
ακίνητο φαίνεται με στοιχεία Α Β Γ Δ Α στο σχετικό πρωτότυπο διά¬ 
γραμμα σε κλίμακα 1: 200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 52919/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
Διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου: 123,50 τ.μ. 

β) Ποσοστό κάλυψης: 70% 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3. 

δ) Δομήσιμη επιφάνεια που αντιστοιχεί σ’ αυτό: 123,50 τ.μ. X 3 = 
370,50 τ.μ. 

ε) Δομημένη επιφάνεια: 259,35 τ.μ. 

στ) Μεταφερόμενες δομήσιμες επιφάνεια: 370,50 τ.μ. - 259,35 τ.μ. 
= 111,15 τ.μ. από ορόφους . 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Επαμεινώνδα Καραγιώργου για εμβαδόν 111,15 τ.μ. από ορό¬ 
φους. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

• Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ν 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

/ (4) 

Τροποποίηση του εγκεκριμένου ρυμοτομικού σχεδίου στα Ο.Τ. 536 - 
537 του Δήμου Αιγάλεω (Ν. Αττικής). 

ΤΟ ΔΗΜΟΤΙΚΟ ΣΥΜΒΟΥΛΙΟ 
(Συνεδρίαση 13η της 30.4.1991 αριθ. απόφ. 138) 
Έχοντας υπόψη: 

α) Τις διατάξεις του Ν.Δ. της 17.7.1923 «περί σχεδίων πόλεων» 
όπως μεταγενέστερα τροποποιήθηκαν και συμπληρώθηκαν και ειδικώ- 
τερα τα άρθρα 3 και 70 αυτού. 

β) Τις διατάξεις του Ν. 947/79 «περί οικιστικών περιοχών» ΦΕΚ 
196/Α και ειδικώτερα το άρθρο 62 (παρ. 1). 

γ) Το άρθρο 1 του από 30.3.1990 Π.Δ. (ΦΕΚτ. Δ' 208/10.4.90), 
με το οποίο μεταβιβάστηκε στο Δήμο Αιγάλεω η αρμοδιότητα έγκρισης 
τροποποιήσεων ρυμοτομικών σχεδίων και επιβολής προκηπίων. 

δ) Την 456/88 απόφασή του η οποία αφορά την τροποποίηση του 
εγκεκριμένου ρυμοτομικού σχεδίου στα Ο.Τ. 536 - 537 για την κατάρ¬ 


γηση της οδού Δ. Ακρίτα μεταξύ των Ο.Τ. 536 - 537 για την αποφυγή 
άσκοπων ρυμοτομήσεων. 

ε) Το αιθ. 15/91 πρακτικό, με το οποίο γνωμοδοτεί το Συμβούλιο 
Χ.Ο.Π. σχετικά με την αναφερόμενη τροποποίηση σύμφωνα με την ει¬ 
σήγηση του Διευθυντού Τεχνικών Υπηρεσιών του Δήμου, μετά διαλο- 
γική συζήτηση, αποφασίζει: · 

Εγκρίνει την τροποποίηση του εγκεκριμένου ρυμοτομικού σχεδίου 
στα Ο.Τ. 536 - 537 για την κατάργηση της οδού Δ. Ακρίτα, για την 
αποφυγή άσκοπων ρυμοτομήσεων, όπως ακριβώς φαίνεται στο σχετικό 
πρωτότυπο σχεδιάγραμμα σε κλίμακα 1: 500, το οποίο διαβιβάστηκε 
στο Δήμο από το Σ.Χ.Ο.Π. Νομαρχίας Δυτικής Αττικής και το συνο¬ 
πτικό του αντίτυπο θα δημοσιευθεί με την απόφαση αυτή. 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβέρνησης. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 30 Απριλίου 1991 

Ο Πρόεδρος Δ.Σ. 

ΜΑΝ. ΜΠΙΤΟΥΝΗΣ 


δήμοι α:γαλεο 

Τ0Π0ΓΡΑΦΙΚ0 ΔΙΑΓΡΑΜΜΑ ΓΙΑ ΤΗΝ ΤΡΟΠΟΠΟΙΗΣΗ ΤΟΥ 
ΕΓΚ ΡΥΜ.ΣΧΕΔΙΟΥ ΣΤΟ ΟΤ 536-537 

